Diari Oficial de la Generalitat Valenciana


Sumari del DOGV 9344, del 20-05-2022 (2022/4381)

Extracte de l'Ordre 32/2022, de 13 de maig, de la Conselleria d'Educació, Cultura i Esport, per la qual s'aproven les bases reguladores i la convocatòria per a l'any 2022 de les subvencions destinades als clubs esportius i seccions esportives d'entitats sense ànim de lucre de la Comunitat Valenciana amb participació en competicions oficials internacionals i competicions de màxima categoria estatal d'esport no professional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9344

Data del DOGV
:   20-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4381


Data del document
:   13-05-2022

Organisme emissor
:   Conselleria d'Educació, Cultura i Esport

Tipus de document
:   Extracte

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de l'Ordre 32/2022, de 13 de maig, de la Conselleria d'Educació, Cultura i Esport, per la qual s'aproven les bases reguladores i la convocatòria per a l'any 2022 de les subvencions destinades als clubs esportius i seccions esportives d'entitats sense ànim de lucre de la Comunitat Valenciana amb participació en competicions oficials internacionals i competicions de màxima categoria estatal d'esport no professional. [2022/4381]  
  
BDNS (identif.): 627426.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/627426)  
  
Primer. Entitats beneficiàries  
Clubs esportius i seccions esportives de les entitats sense ànim de lucre que estiguen inscrits en el Registre d'Entitats Esportives de la Comunitat Valenciana i que puguen tindre la condició d'entitat beneficiària per no concórrer cap de les circumstàncies que ho impedisquen, detallades en l'article 13 de la Llei 38/2003, de 17 de novembre, general de subvencions, i que complisquen els requisits indicats en la base reguladora segona d'aquesta ordre.  
  
Segon. Objecte  
Aprovar les bases reguladores i convocar les subvencions per als clubs esportius i seccions esportives d'entitats sense ànim de lucre de la Comunitat Valenciana amb participació en competicions oficials internacionals i competicions de màxima categoria estatal d'esport no professional per a l'any 2022.  
  
Tercer. Quantia  
El pressupost destinat a finançar la present convocatòria ascendirà a un import global màxim d'1.000.000 d'euros, amb càrrec a l'aplicació pressupostària 29.26.51.818.15, línia de subvenció S2170000, dels pressupostos de la Generalitat per a 2022, consignats en la Llei 8/2021, de 30 de desembre (DOGV 9247, 31.12.2021).  
  
Quart. Termini de presentació de sol·licituds  
El termini per a la presentació de sol·licituds serà de vint dies hàbils a comptar des de l'endemà de la publicació de la present ordre en el Diari Oficial de la Generalitat Valenciana  
  
València, 13 de maig de 2022.- El conseller d'Educació, Cultura i Esport: Vicent Marzà i Ibáñez.